  Наталья Тетерина Туннэ, 26-тӥ инвожое, Алабгоын удмуртъёслэн нырысетӥ ӧтчамзы усьтӥськем дырысен 100 ар тырме (ортчиз 26-28 инвожое 1918-тӥ арын). Историк, Удмуртиысь сӥё-дано журналист Николай Кузнецов верамъя, отчы пыриськем 78 делегатъёс пӧлысь одӥгез гинэ Пичи Пурга ёросысь вылэм. Со — Пуро-Можга гуртын вордскем Емельян Феоктистович Романов. Ивортодэтъя «Удмуртия» агентстволэн корреспондентэз солэн внучатой племянникеныз Семён Романовен пумиськылӥз но делегат сярысь вань кылем тодэтъёсын тодматскиз. Кызьы вераз Семён Романов, Емельян крестьян семьяысь одӥгез куинь пиос пӧлысь вылэм. Малы ке но ӵапак сое анай-атайёсызлэн дышетэмзы потэм. Музъем вылын огшоры ужасьёслэн вань пиналъёссэс дышетыны коньдонзы но, луонлыкъёссы но ӧй вал, дыр, шуэ со. Соос тӥни куинь пиос пӧлысь одӥгзэ, Омельян нюня кудзэ шуо, тазэ дышето, пе, шуиз Феоктист. Видно сыӵе данныйёсыз вал, мон уг тодӥськы, что малпазы сое дышетыны. Тӥни со кыӵе ке духовной семинариез быдтэмын высший. Тодмо ӧвӧл, оло Казаньын, оло кытын Семён Романов, Удмуртъёслэн нырысетӥ ӧтчамысьтызы делегатлэн ӵыжы-выжыезСеминариын дышетскемез бере Емельян Романовез Санкт-Петербурге ужаны келяло. Со дырысен вуоно делегат дор палъёсаз куное гинэ бертылэмын. Семён Романов малпамъя, Алабгое удмуртъёслэн ӧтчамазы ӵыжы-выжыез кунлэн уйпал шоркарысьтыз мынэмын. Сое отысь шедьтӥзы, дыр, удмуртэз шуыса, чакла воргорон. Со верамъя, Емельян Романовлэн кышноез Сарапул ёросысь Нарядово гуртысь вылэм, пиналъёссы вордскиллямтэ. Граждан ож дыръя священник, тӧдьыос пала кариськыса, Колчакен кошкемын. «Уг тодӥськы, оло, оско вылэм тӧдьыослы тросгес, чем гордъёслы. И со Колчакен кошкемын в чине подполковника. Соослэн тӥни дышетскыкузы, дышето соосты военной делолы но семинариын ик. Со тӥни озьы кошкем но, и сое ыштӥм. Со ӧз ни берты ни. Кышноез кылемын на вал, адӟылӥзы сое Ижкарысь, бертэм со отысь, Ленинградысь. Соин но связьмы быремын, тазэ но ыштэмын», — ӝожтӥське Семён Романов. Жаляса верано, Романовъёслы ӵыжы-выжызылэн туспуктэмез ӧз кыльы. Соин ик нырысетӥ ӧтчамысь делегатъёслэн огъя туспуктэмысьтызы сое шедьтыны шуггес луоз, шуиз вал воргорон. Озьы ке но, аслаз песятаеныз — Емельян Романовлэн выныныз яке агаеныз — Арсентий Романовен ӵошатыса, делегатлэн внучатой племянникез ӵыжы-выжызэ тодмаз, лэся. Семён Романов малпамъя, гордэн пусъемэз делегат солэн ӵыжы-выжыез луыны быгатэ Фото: vk.com (УДМУРТ АВТОНОМИЯ: адямиос но югдуръёс) © «Вот мон шедьтӥ кадь. Учкы, кымысъёссы но, мар но. Вот тани со священник. Тани солэн дядяйлэн йырсиезлы но келеше, со йырсизэ озьы нуллэ вал. А вот учке тани, луыны быгатэ ук», — шумпотӥз Семён Романов. Со малпамъя, нырысетӥ ӧтчамысь делегатъёслэн туспуктэмысьтызы вылӥысен куинетӥ чурын паллянысен ньылетӥез воргорон Пуро-Можга гуртын улӥсь Романовъёслэн выжыысьтызы воргоронъёслы кельше. Ӵапак со ик быгатэ луыны Емельян Романов. Тегъёс: Удмуртия история ПичиПурга удмуртъёс Мерлык удмурткыл  